22/01/2013 | Administración LocalMunicipal
Ferrol
Persoal
Anuncio de modificación da relación de postos de traballo do Concello de Ferrol

O Concello Pleno na sesión celebrada o pasado 11/01/2013 acordou aprobar as modiificacións da Relación de Postos de Traballo (RPT) deste Concello que de seguido se relacionan: O Excmo. Concello Pleno acordou o día 26 de marzo de 2012 aprobar o Plan de axuste previsto no artigo 7 do RDL 4/2012, dentro do citado acordo se contemplan unha serie de medidas, entre elas: · Potenciar a inspección tributaria para descubrir feitos impoñibles non gravados, dotando de medios persoais ao servizo. · Potenciar os ingresos, a través, entre outras, co reforzo da eficacia da recadación executiva e voluntaria. Entre as accións a desenvolver se atopa a creación do posto de xefe da Unidade de Recadación Executiva. En consoancia con estas medidas créanse cinco postos na Área de Economía, Facenda, Emprego e Recursos Humanos, tal e como se recolle na parte dispositiva. O posto de Inspector/a Tributario/a crease coas mesmas características que tiña antes da súa supresión no ano 2012. Os postos de Oficial Administrativo/a créanse con idénticas características que o resto destes postos. O postos de Xefe/a de Inspección Tributaria e de Xefe/a de Recadación Executiva créanse coas características que se reflicten na parte dispositiva. · Separase novamente Inspección e Disciplina do Negociado de Licenzas xa que o volume de traballo neste negociado non permite asumir nova carga de traballo e, en consecuencia, os tres oficiais administrativos/as de Inspección e Disciplina pasan a depender da Xefatura de Sección. · Créase unha Oficina Técnica de Servizos dentro da Sección de Servizos e Seguridade, onde se encadran os postos que se recollen na parte dispositiva, postos existentes con anterioridade na RPT en “Planeamento e Xestión. Obras e Supervisión de Proxectos.” e “Medio Ambiente” e que agora se trasladan, debido á necesidade de crear unha oficina propia integrada por persoal permanente que se encargue das necesidades técnicas dos diversos contratos xestionados agora dende a Área de Servizos, así como das necesidades técnicas que xurdan nas demais áreas do Concello. · Trasládase a Servizos e Obras un posto de Oficial Administrativo/a procedente do Negociado de Medio Ambiente que agora desaparece para o obxecto de acadar unha organización máis axeitada e unha maior simplificación administrativa. · Suprímese o posto de Xefe/a do Negociado de Medio Ambiente, polos motivos sinalados nos dous puntos anteriores. · No Cemiterio trasformase o posto de Operario de Xardíns nun posto máis de Operario para deste xeito poder facilitar a cobertura das quendas de traballo establecidas. · En Seguridade Pública, Tráfico, Transportes e Parque Móbil créase un posto de Coordinador/a de Seguridade, tal e como se recolle na parte dispositiva e coas mesmas características que tiña antes da súa supresión no ano 2012 para o fin de coordinar a actuación dos diferentes corpos de seguridade e extinción de incendios e garantir o seu mellor funcionamento. Tamén se crea e o posto de Técnico/a de Seguridade para informar aqueles asuntos relacionados co Tráfico e o Transporte, aspectos fundamentais para o bo funcionamento da cidade, coas carácterísticas que se reflicten na parte dispositiva e que son as mesmas que outros de técnicos de Administración Especial do mesmo grupo, forma de provisión e nivel de complemento de destino. Unicamente varía en canto á reserva de nacionalidade. · En Policía Local unifícanse todos os postos de Policía, equiparándose ao posto denominado ata o de agora Policía 3, quedando en total noventa e tres postos de Policía. Este cambio efectuase ao abeiro dunha petición formulada pola Xefatura da Policía Local para o fin de racionalizar o servizo e unificar a todos os policías nun mesmo complemento que recolla a turnicidade para que poidan prestar os seus servizos en quenda de mañá, de tarde ou de noite e facilitar así a cobertura segundo as necesidades do organigrama (similar aos G3 actuais). Na Área de Benestar, Igualdade e Xuventude créase un posto de Asesor/a Xurídico/a coas características que se recollen na parte dispositiva e similar aos outros postos existentes para o fin de prestar asesoramento e información legal en materia de asuntos sociais. Polo exposto, propóñolle a ese Excmo. Concello Pleno a adopción dos seguintes acordos: Primeiro.- Aprobar as modificacións da RPT vixente, polos motivos recollidos na parte expositiva, e que son as que de seguido se relacionan: 1º) En Facenda e Patrimonio créanse catro postos coas características que de seguido se reflicten: 2º) En Tesourería créase un posto coas características que de seguido se reflicten: 1º) Licenzas, Inspección e Disciplina volve a configurarse como dous negociados independentes tal e como figuraban na anterior relación de postos de traballo, pasando a depender os tres postos de Oficial administrativo/a asociados a Inspección e Disciplina do posto de Xefe/a de Sección de Urbanismo.2º) Suprímese o Negociado de Medio Ambiente integrándose parte dos seus postos na Sección de Servizos e Seguridade, agás o posto de Xefe/a do Negociado que se suprime.3º) En Servizos e Obras aumentase un posto de Oficial Administrativo/a que se traslada de Medio Ambiente.4º) Dentro da Sección de Servizos e Seguridade créase unha Oficina Técnica de Servizos con catro postos que se trasladan de Planeamento e Xestión. Obras e Supervisión de Proxectos e de Medio Ambiente, coas características que de seguido se reflicten: 5º) En Cemiterios o posto de Operario de Xardíns pasa a ser de Operario coas características que de seguido se reflicten: 6º) En Seguridade Pública, Tráfico, Transportes e Parque Móbil créanse dous postos coas características que de seguido se reflecten: 7º) En Policía Local unificanse todos os postos de Policía, coas características do posto denominado ata o de agora Policía 3, tal e como se recolle de seguido. Quedando en total noventa e tres postos de Policía.1º) Nesta Área créase un posto de Asesor/a Xurídico/a coas características que de seguido se reflicten: Segundo.- Axustar as fichas da RPT a esta modificación unicamente no esencial.“ O citado acordo pon fin á vía administrativa e, contra éste, poderase interpoñer o recurso potestativo de reposición ante o órgano que ditou a presente resolución, dentro do prazo dun mes, contado dende o día seguinte ó da súa publicación, de conformidade co disposto nos artigos 116 e 117 da Lei 30/1992, do 26 de novembro, do Réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro (BOE do 14/01/1999), sen prexuízo da posibilidade de interpoñer directamente recurso contencioso-administrativo ante o Xulgado do Contencioso-Administrativo de Ferrol, dentro do prazo de dous meses, contados a partir do día seguinte ao da publicación do presente anuncio e na forma prevista nos artigos 45 e 46 da Lei 29/1998, do 13 de xullo, reguladora da xurisdicción contencioso-administrativa (BOE do 14/07/1998). Ferrol, 15 de xaneiro de 2013 O alcalde José Manuel Rey Varela